Myanmada islomga e’tiqod qiladigan roxinjalarning 2,5 mingdan ortiq uyi yoqib yuborildi

Myanmadagi Rakxayn (Arakan) shtatida islom diniga e’tiqod qiladigan roxinja etnik guruhi istiqomat qiladigan 2600 dan ortiq uy yoqib yuborildi. Bu haqda “Gazeta.ru” xabar bermoqda.

Reuters bu Myanmada oxirgi 10 yil mobaynida musulmonlar bilan bog‘liq eng qonli holat ekanligini ma’lum qildi. BMT qochoqlar ishi agentligiga ko‘ra, 58 mingdan ortiq roxinja mamlakatni tark etdi va Bangladeshga o‘tdi.
Mamlakat rasmiylari mahalliy ekstremistik guruhni uylarga o‘t qo‘yishda aybladi. Biroq roxinjalarning o‘zi uylarga o‘t qo‘yilishini Myanma rasmiylarining yashab turgan manzillaridan badarg‘a qilishga urinishi deb baholamoqda.